Osnovna škola „Vođinci“

Vođinci

Slavonska 21

KLASA:602-16/20-01/2

URBROJ:2188- 37-20-1

Vođinci, 21.5.2020.

Temeljem Zaključaka Vlade Republike Hrvatske od 23. travnja 2020., uputa za sprječavanje i suzbijanje epidemije COVID 19 za ustanove ranog i predškolskog odgoja i obrazovanja te osnovnoškolske ustanove u kojima je osigurana mogućnost zbrinjavanja djece rane i predškolske dobi te učenika koji pohađaju razrednu nastavu - prijedlog i Preporuka za organizaciju rada u razrednoj nastavi i upute za vrednovanje i ocjenjivanje u mješovitom modelu nastave od 25. svibnja 2020. ravnateljica škole Katica Gudelj donosi

PROVEDBENI PLAN OTVARANJA ŠKOLE 25. svibnja 2020.

Sadržaj:

1. Postupci i aktivnosti prije otvaranja škole
2. Materijalni i prostorni uvjete rada
3. Organizacija mješovitog modela nastave
4. Obveze učitelja
5. Obveze tehničkog osoblja

Temeljem Uputa HZJZ-a i Preporuka MZO-a ravnateljica je utvrdila koje postupke i aktivnosti treba poduzeti i realizirati prije otvaranja škole 25. svibnja 2020. godine, koje materijalne i prostorne uvjete rada škola ima te što treba učiniti kako bi se spriječila i suzbila epidemija COVID-19, odnosno organizirao prostor za boravak učenika i zaposlenika u školi kako bi se što sigurnije i uspješnije odvijao nastavni proces.

I. POSTUPCI I AKTIVNOSTI PRIJE OTVARANJA ŠKOLE

1. Na web stranici škole, facebook stranici i u virtualnim grupama za roditelje bit će postavljene *Upute* HZJZ-a i *Preporuke* MZO-a te sažete upute i preporuke za roditelje o otvaranju škola 25. svibnja.

2. Nakon donošenja provedbenog plana ravnateljica će organizirati virtualne sastanke s učiteljima i stručnim suradnicima kako bi se raspravio provedbeni plan i definirale obaveze učitelja i stručnih suradnika u mješovitom modelu nastave. Na sastanku će učiteljima i stručnim suradnicima biti skrenuta pozornost na odredbe *Uputa i Preporuka* koje se odnose na njihove obveze u mješovitom modelu nastave.

3. Ravnateljica će kontaktirati tehničko i administrativno osoblje i uputiti ih u način rada nakon otvaranja škole.

4. Učiteljice će putem virtualnih grupa za roditelje ili po potrebi osobnim telefonskim kontaktom utvrditi koji će učenici doći u školu 25. svibnja. Postupak utvrđivanja provest će se od 21.5. do 22.5. 2020.

5. Ravnateljica će utvrditi koja su sredstva i oprema potrebna školi (prema Uputama HZJZ) kako bi se osigurali materijalni uvjeti rada te se zbog toga obratiti osnivaču, lokalnom stožeru civilne zaštite ili, po potrebi, lokalnoj upravi.

II. MATERIJALNI I PROSTORNI UVJETE RADA

Škola je u mogućnosti osigurati sljedeće materijalne i prostorne uvjete rada (prema Uputama HZJZ-a):

- učionice velike površine i visine, prozračne i osunčane dnevnim svjetlom

- učionice će se obvezno prozračivati najmanje dva puta dnevno u trajanju od minimalno pola sata prije dolaska i nakon odlaska djece, ili ako to vremenske prilike dopuštaju tijekom cijelog boravka učenika u učionici

- svaka je učionica odvojena od svih ostalih prostora vratima i osigurava da tijekom boravka učenika i učiteljice nitko drugi ne ulazi u učionicu

- prehrana djece bit će organizirana u blagovaonici u grupama s razmacima potrebnim za dezinfekciju i prozračivanje i pripremu pribora za grupu. Učiteljice će uputiti učenike da svatko koristi pribor i tacnu koju je dobio bez razmjene pribora ili hrane.

- prolazak kroz zajedničke prostorije (hodnike) bit će sveden na minimum organizacijom rada svakog razreda na način da u isto vrijeme hodnikom prolaze djeca i učitelji jednog razreda uz poticanje djece da kod takvih prolaza ne dotiču površine ili predmete

- učenicima će u učionicama biti osigurana propisana socijalna distanca

- na glavnom ulazu u školu bit će postavljeni beskontaktni dozatori s dezinficijensom za dezinfekciju ruku učenika i zaposlenika, u sanitarnim čvorovima i učionicama bit će postavljene posude s tekućim sapunom i papirnati ubrusi Učiteljice će uputiti učenike u pravilno korištenje dezinficijensa i potrebu redovitog pranja ruku.

- na ulazu u školu će biti postavljene dezinfekcijske barijere za djelatnike, a učenici i učitelji će prije ulaska u učionicu obuvati školsku obuću

- svi djelatnici imaju obavezu mjeriti tjelesnu temperaturu svaki dan prije dolaska na posao, te u slučaju povećane tjelesne temperature ne dolaze na posao već se javljaju telefonom ravnatelju i izabranom liječniku obiteljske medicine. Svi će djelatnici svakodnevno kod dolaska na posao mjeriti tjelesnu temperaturu beskontaktnim toplomjerom te će utvrditi imaju li respiratornih simptoma ili znakove drugih zaraznih bolesti. Podatke o izmjerenoj temperaturi, respiratornim problemima ili znakovima drugih zaraznih bolesti svakodnevno će se evidentirati u evidencijskoj knjizi koja će biti na glavnom ulazu u školu.

- djelatnici s povišenom tjelesnom temperaturom i/ili respiratornim simptomima odmah napuštaju radna mjesta (prethodno obavještavaju ravnatelja o ovoj činjenici) i te se javljaju telefonom svom izabranom liječniku koji dalje odlučuje o postupanjima

Škola nije u mogućnosti osigurati sljedeće materijalne i prostorne uvjete rada:

* Privremeno dijelimo prostor s vrtićem što djelomično otežava potpunu primjenu preporučenih mjera HZJZ-a. Problem nastaje kod uporabe toaleta. U prostoru predviđenom za RN su dva toaleta za učenike. Toalet predviđen za djevojčice dan je na korištenje vrtiću, a školska djeca, djevojčice i dječaci koriste drugi toalet (tri toaleta). U krilu RN su 1.a, 1.b, i 2.a razred. Razredi nemaju odmore u isto vrijeme. Učenicima upute o korištenju toaleta daju učiteljice, pojačano ih nadziru, a spremači imaju obavezu redovitog čišćenja, dezinficiranja i prozračivanja prostora toaleta.

III. ORGANIZACIJA NASTAVE

Učenici nastavu u cijelosti prate u školi. Raspored će biti prilagođen kako bi se, prema preporukama HZJZ-a, smanjio ili sveo na minimum broj ulazaka učitelja u učionicu. Nastava izbornih predmeta i stranog jezika odvijat će se u blokovima. Učenici će u školu dolaziti i ulaziti u različitim terminima kako bi se izbjegao kontakt među grupama. Svlačionice su podijeljene pa svaki razred ima svoj dio u koji ostavlja obuću.

Vrijeme dolaska i početka nastave:

1.a,b i 3.a 800 – nastava počinje u 815

2.a i 4.a 815 – nastava počinje u 830

* početak i kraj nastave, odnosno svakog školskog sata neće biti označen školskim zvonom, već će brigu o tome voditi razredna učiteljica. Školski sat traje 45 minuta.
* mali odmori traju 5 minuta, učenici ih provode u učionici sa svojim učiteljicama, a po potrebi odlaze na toalet
* veliki odmor traje 15 minuta – vrijeme užine koje ja prilagođeno kako bi se užina odvijala u dva turnusa.
* nastava TZK održavat će se u smanjenom opsegu što znači da će se sadržaj nastave prilagodit epidemiološkim uvjetima i preporukama HZJZ-a – ne izvoditi grupne sportove
* dopunska i dodatna nastava izvodit će se u školi

IV. OBAVEZE UČITELJA

Obaveze učitelja temelje se na *Pravilniku o tjednim ranim obvezama učitelja i stručnih suradnika u osnovnoj školi,* ali i na svim dokumentima koji su doneseni tijekom održavanja nastave na daljinu (od 16. ožujka 2020.). Učitelji su obavezni u svome radu pridržavati se odredaba navedenih dokumenata.

U mješovitom modelu nastave učitelji su dužni:

* doći u školu najmanje 15 minuta prije predviđenog dolaska učenika
* mjeriti tjelesnu temperaturu svaki dan prije dolaska na posao, te u slučaju povećane tjelesne temperature ne doći na posao već se javljaju telefonom ravnatelju i izabranom liječniku obiteljske medicine.
* svakodnevno kod dolaska na posao mjeriti tjelesnu temperaturu beskontaktnim toplomjerom (koji će osigurati škola), utvrditi imaju li respiratornih simptoma ili znakove drugih zaraznih bolesti.
* podatke o izmjerenoj temperaturi, respiratornim problemima ili znakovima drugih zaraznih bolesti svakodnevno će se evidentirati u evidencijskoj knjizi koja će biti na glavnom ulazu u školu.
* učitelji prilikom dolaska u školu koriste glavni ulaz, dezinficiraju ruke i potplate obuće
* odmah po ulazu u školu učitelj mora dezinficirati vlastiti mobitel
* učitelj mora dočekati učenike na glavnom ulazu u školu upućujući ih na socijalnu distancu, odvesti ih do učionice i pobrinuti se da učenici obuju školsku obuću, operu i dezinficiraju ruke.
* učitelj provodi sve vrijeme s učenicima ne ostavljajući ih same niti za vrijeme malih niti za vrijeme velikog odmora.
* učitelj se svakodnevno brine za pojačano održavanje higijene ruku učenika upućujući ih na pravilno pranje ruku i korištenje dezinficijensa
* učitelj vodi računa o početku i završetku svakog sata, kao i i početku i završetku nastave
* na kraju nastavnog dana učitelj ispraća učenike iz učionice, vodi brigu da učenici izuju školsku obuću, odvodi ih do izlaza i brine se da na glavnim vratima dezinficiraju ruke
* učitelj će koliko god to bude moguće organizirati nastavu na otvorenom (školsko dvorište) uz poštivanje mjera za suzbijanje epidemije

V. OBAVEZE TEHNIČKOG OSOBLJA

Tehničko će osoblje raditi svaki dan prema rasporedu koji je prilagođen.

SPREMAČI

Jedna spremačica i domar od 7 do 15, dvoje spremača od 830 do 1630.

Obaveze spremača su održavati zajedničke prostore čistim i provjetrenim. Redovito poslije svakoga odmora očistiti sanitarne čvorove i dezinficirati ih. Između dviju grupa u blagovaoni prebrisati podove dezinficijensom. Redovito dezinficirati kvake na vratima i druga mjesta koja su u čestom kontaktu s rukama.

**VAŽNO spremači ne dolaze u kontakt s učenicima za vrijeme odmora niti ulaze u učionice dok su u njima učenici.**

Čišćenju i dezinficiranju učionica pristupaju tek po završetku nastave, tj. kada svi učenici napuste školu.

Spremači na ulaznim vratima preuzimaju robu od dostavljača – osim robe za kuhinju.

**Tehničko je osoblje u radu obavezno nositi zaštitnu masku i rukavice, radnu obuću i odjeću, koju treba prati dva puta tjedno, te više puta dnevno dezinficirati ruke.**

Pojačano će se voditi računa o higijeni školskog prostora što podrazumijeva:

* često čišćenje dodirnih točaka kao što su ručke na vratima, ručke na prozorima, radne površine, tipkovnice, slavine u toaletima i kuhinjama, tipke vodokotlića, prekidače za struju te druge dodirne površine koje koristi veći broj osoba neophodno je dezinficirati najmanje 2 puta dnevno.
* pojačana higijena sanitarnih čvorova uz češće dezinficiranje

KUHARICE

Rade svaki dan u periodu od 700 do1500.

Pripremaju obroke za učenike, serviraju učenicima hranu i piće u blagovaonici na prethodno određenim mjestima za pojedini razred, prikupljaju pribor po završetku objeda, čiste i dezinficiraju stolove prije i poslije objeda, održavaju higijenu kuhinje, kuhinjskih prostora i pribora za jelo.

Paze na osobnu higijenu. Redovito, svakodnevno, mijenjaju odjeću, dezinficiraju obuću- krpa natopljena dezinfekcijskim sredstvom na ulazu u kuhinju.

**Nitko osim kuharica ne smije boraviti u prostoru kuhinje.**

Kuharice preuzimaju robu od dostavljača koja je namijenjena kuhinji na ulaznim vratima škole. Po preuzimanju robe obavezna je dezinfekcija ruku.

Preporuka je da, kao i ostalo tehničko i administrativno osoblje, što manje dolaze u doticaj s učenicima i ne borave u njihovim prostorima.

DOMAR

Domar radi u periodu od 700 do 1500.

Obavlja svoje redovite poslove održavanja prostora u i izvan škole, kao i u područnoj školi.

Pri obavljanju poslova vodi računa da ne dolazi u doticaj s učenicima. Sve što je potrebno uraditi u učionicama – različite popravke – obavlja po odlasku učenika iz škole, a prije nego spremači pristupe čišćenju i dezinficiranju učionica.

Ravnatelj će redovito prikupljati podatke o stanju u školi i po potrebi revidirati i dopuniti Provedbeni plan.

Ravnateljica:

Katica Gudelj, prof